**1ο ΦΥΛΛΟ ΕΡΓΑΣΙΑΣ**

Μικροί μου συνεργάτες του Γ2, αυτό το φύλλο εργασίας περιέχει ασκήσεις στις **τελικές και αιτιολογικές προτάσεις** (για να συνεχίσουμε το μάθημα από εκεί που το αφήσαμε). Θα περιμένω απαντήσεις ή απορίες σας ή αιτήματά σας για διευκρίνιση στο xanscar333@gmail.com

**ΑΣΚΗΣΕΙΣ: Τελικές – Αιτιολογικές προτάσεις**

**Άσκηση 1η**

**Να βρείτε τις τελικές και αιτιολογικές προτάσεις και να υπογραμμίσετε το σύνδεσμο με τον οποίο εισάγονται.**

1. Απέτυχε στις εξετάσεις ,  γιατί δεν είχε προετοιμαστεί καλά .

2. Τον άκουγα υπομονετικά, για να μην τον δυσαρεστήσω.

3. Καταστράφηκαν οι καλλιέργειες, καθώς δεν έχει βρέξει για μήνες.

4. Δεν ήξερα πού έχεις το βιβλίο να σου το δώσω.

5. Τον τιμώρησε , επειδή έκανε ανοησίες στην τάξη .

6. Μου φαίνεται ότι δε χάρηκες που θα ‘ρθει η Μαρία.

7. Μια και ήρθες, κάτσε να φάμε και να πιούμε και να θυμηθούμε τα παλιά.

8. Χαίρομαι , που σε βλέπω ευτυχισμένο .

9. Μια και πέρασα από την Πάτρα ,  επισκέφτηκα το φίλο μου το Γιάννη .

10.  Έτρεξε  να τον προλάβει.

11. Θύμωσε, καθώς θεώρησε το σχόλιο προσβλητικό.

12. Αφού δε διάβασες, καλά να πάθεις !

**Άσκηση 2η**

**Να διακρίνετε ποιες από τις παρακάτω προτάσεις που εισάγονται με το να είναι τελικές και ποιες βουλητικές.**

α. Ήθελα να ανοίξει η γη να με καταπιεί.

β. Αποφάσισε να δεχτεί την πρόσκληση.

γ. Έφυγε βιαστικά να προλάβει το αεροπλάνο.

δ. Θα πάρω το ντουφέκι μου να βρω τους κλέφτες.

ε. Δεν πρέπει να καπνίζεις τόσο πολύ.

στ. Ξύπνησα να πάω στη δουλειά, αλλά ήμουν άρρωστος.

ζ. Ο στρατηγός έδωσε εντολή να σταματήσουν οι εχθροπραξίες.

η. Σκέφτομαι να μείνω και απόψε εδώ.

θ. Φύγε να μας αφήσεις λίγο ήσυχους.

ι. Του γράφω αυτή την επιστολή να σε ενημερώσω για τα γεγονότα

**Άσκηση 3η**

**Να συμπληρώσετε καθεμιά από τις παρακάτω  φράσεις με μία δευτερεύουσα αιτιολογική και μια δευτερεύουσα  τελική πρόταση .**

π.χ.Έπρεπε να βιαστεί,

Α)**επειδή** δεν είχε πολύ χρόνο στη διάθεσή του (αιτιολογική)

Β)**για να** προλάβει το τρένο (τελική)

Έφυγα  νωρίτερα από τη δουλειά

……………………………………………………………………………………………………………………………………………………………………………………………………………….

Γυμνάζονται καθημερινά

……………………………………………………………………………………………………………………………………………………………………………………………………………….

**Άσκηση 4η**

**Να αναγνωρίσετε το είδος των προτάσεων που εισάγονται με το γιατί (πλάγιες ερωτηματικές ή αιτιολογικές )**

 1. Δεν ξέρω γιατί κλαις .

2.  Λυπόμουνα, γιατί δεν τον βοήθησα .

3.  Απέτυχες στις εξετάσεις, γιατί δεν είχες προετοιμαστεί σωστά .

4.  Τους ρώτησε γιατί  έφυγαν από το σχολείο.

5.  Καθυστέρησε, γιατί έχασε το λεωφορείο .

**Άσκηση 5η**

 **Να αντικαταστήσετε τους υπογραμμισμένους επιρρηματικούς προσδιορισμούς που δηλώνουν σκοπό με  δευτερεύουσες τελικές προτάσεις κάνοντας τις απαραίτητες αλλαγές .**

1.    Πήγε στο εξωτερικό **για σπουδές**

2.    Η αστυνομία πήρε μέτρα **για την προστασία των πολιτών** .

3.    Έδωσε αγώνα **για τη ζωή του**

**Άσκηση 6η**

**Να αντικαταστήσετε τους υπογραμμισμένους επιρρηματικούς προσδιορισμούς που δηλώνουν αιτία  με  δευτερεύουσες αιτιολογικές  προτάσεις κάνοντας τις απαραίτητες αλλαγές** .

 1.  Έτρεμε ολόκληρος **από το κρύο .**

2.   **Εξαιτίας της οικονομικής κρίσης** πολλοί άνθρωποι χάνουν τη δουλειά τους .

3.   **Από το φόβο του** έχασε τον έλεγχο του αυτοκινήτου .